༄། ། ཉམས་ལེན་མི་ཕྱེད་རྡོ་རྗེའི་གསང་ཚིག་བྱང་ཆུབ་གྲགས་པའི་ཞུ་ཆོས། །  ཕྱག་འཚལ་འདུད་ཅིང་ཕྱག་འཚལ་འདུད། ། ཕྱག་འཚལ་ཕྱག་འཚལ་ཕྱག་འཚལ་འདུད། ། ཕྱག་འཚལ་ཆོས་རྗེ་འགྲོ་བའི་མགོན། ། དཔལ་ལྡན་ཕག་མོ་གྲུ་པ་ཡི། ། སྐུ་གསུང་ཐུགས་ལ་རབ་གུས་པས། ། རྩེ་གཅིག་སེམས་ཀྱིས་ཕྱག་འཚལ་ལོ། ། སྡེ་སྣོད་གསུམ་དང་རྒྱུད་སྡེ་བཞི། ། ཆོས་ཀྱི་ཕུང་པོ་བརྒྱད་ཁྲི་དང་། ། བཞི་སྟོང་མ་ལུས་ཐམས་ཅད་ཀུན། ། དུས་གསུམ་རྒྱལ་བས་གང་གསུངས་པ། ། རྡོ་རྗེའི་ཚིག་གིས་མདོར་བསྡུས་ནས། ། རྒྱས་པར་བཤད་ཀྱིས་རྒྱལ་བའི་སྲས། ། ཉེ་གནས་རྣམས་ཀྱིས་ཉན་པར་གྱིས། ། ཚེ་འདིར་དངོས་གྲུབ་མཆོག་འདོད་པས། ། མཉན་ནས་ཉམས་སུ་བླང་བར་བྱ། ། དུས་གསུམ་རྒྱལ་བ་ཀུན་གྱི་བཀའ། ། ཀྱེ་མ་ཀྱེ་ཧོ་ངོ་མཚར་ཆེ། ། ཨེ་མ་ཀྱེ་ཧོ་ངོ་མཚར་ཆེ། ། རེ་དགའ་རེ་སྐྱིད་ངོ་མཚར་V་དང་། ། བརྟུལ་ཞུགས་གྲུབ་པའི་ཉམས་ལེན་འདིས། ། རྒྱལ་སྲས་ཁྱེད་དང་གཞན་རྣམས་དང་། ། ཁམས་གསུམ་སེམས་ཅན་ཐམས་ཅད་ཀྱིས། ། མཆོག་གི་དངོས་གྲུབ་ཐོབ་པར་ཤོག། མི་ཕྱེད་རྡོ་རྗེའི་གསང་ཚིག་འདི། ། དཔལ་ལྡན་ཕག་མོ་གྲུ་པ་ཡི། ། སྐུ་གསུང་ཐུགས་ཀྱི་རིགས་ལས་བྱུང་། ། རྣལ་འབྱོར་དབང་ཕྱུག་ལྡོམ་བུ་པ། ། རི་ཁྲོད་གངས་ཁྲོད་ནགས་ཁྲ༡༡༩༽